section_heading: Stručni i znanstveno-nastavni rad
paragraph_text: Isprva je radio kao vojni veterinar. Kasnije je bio ravnatelj Zemaljske potkivačke škole u Zagrebu (1899. – 1919.), matičar i prvi dekan Veterinarskoga fakulteta u Zagrebu (1919. – 1935.), osnivač i glavni urednik stručnoga glasila Veterinarski vjesnik (1901. – 1911.), predsjednik Hrvatsko-slavonskoga veterinarskoga društva (1909. – 1918.). Na Poljoprivredno-šumarskom fakultetu u Zagrebu predavao je kao honorarni nastavnik (1919. – 1934.), a osnivač je i Veterinarske visoke škole u Zagrebu (1919.). Također, bio je i savjetnik zemaljske vlade za konjogojstvo.